
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 44317/2374 

Έγκριση γενικού πολεοδομικού σχεδίου του οικισμού Σίνδου της Κοινό¬ 
τητας Σίνδου (ν. Θεσ/νίκης). 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις του άρθρου 3τουν. 1337/1983 «Επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις» (Α’ 33). 

2. Τις διατάξεις του εδαφ. ιδ της παραγράφου 1 του άρθρου 23 ν. 
1558/1985 «Κυβέρνηση και Κυβερνητικά Όργανα» (Α' 137). 

3. Τις διατάξεις του άρθρου 3 του ν. 1561/1985 «Ρυθμιστικό σχέ¬ 
διο και πρόγραμμα προστασίας περιβάλλοντος της ευρύτερης περιοχής 
της Θεσσαλονίκης και άλλες διατάξεις» (Α' 148). 

4. Τις διατάξεις της παραγρ. 1 του άρθρου 19 του ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας και άλλες διατάξεις» (Α’ 113). 

5. Την υπ’ αριθ. 75724/1151/30.12.83 κοινή απόφαση των 
Υπουργών Προεδρίας της Κυβερνήσεως και Χωροταξίας Οικισμού και 
Περιβάλλοντος «Κωδικοποίηση - τροποποίηση και συμπλήρωση συλλο¬ 
γικών οργάνων γνωμοδοτικής αποφασιστικής αρμοδιότητας Υπουρ¬ 
γείου Χωροταξίας, Οικισμού και Περιβάλλοντος σε ενιαίο κείμενο (Β’ 
767) και ειδικότερα το άρθρο 4. 

6. Την υπ’ αριθ. 56317/2474/14.8.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδομικού Σχεδίου οικισμών (ν. Θεσ/ 
νίκης)» (Δ’ 972). 

7. Το υπ’ αριθ. ΑΠ οικ. 3312/17.8.1987 έγγραφο της Δ/νσης Οι¬ 
κισμού Θεσ/νίκης προς τους αρμόδιους φορείς. 

8. Τα υπ’ αριθ. ΑΠ οικ. 4842/4.12.86, οικ. 2635/30.6.1987, 
οικ. 4788/25.11.1987 και οικ. 4898/14.12.1987 έγγραφα της Δ/ 
νσης Οικισμού Θεσ/νίκης προς την Κοινότητα Σίνδου. 

9. Τις υπ’ αριθ. 109/1987 και 126/1988 γνωμοδοτήσεις του Κοι¬ 
νοτικού Συμβουλίου Σίνδου. 

10. Το υπ’ αριθ. ΠΑ οικ. 4306/20.10.1987 έγγραφο της Δ/νσης 
Οικισμού θεσ/νίκης, προς τον Οργανισμό Εργατικής Κατοικίας. 

11. Το υπ’ αριθ. ΑΠ οικ. 3152/30.7.1987 έγγραφο της Δ/νσης 
Οικισμού Θεσ/νίκης προς την ΕΤΒΑ. 

12. Το υπ’ αριθ. ΑΠ 332/22.1.1987 έγγραφο της Δ/νσης Οικι¬ 
σμού Θεσ/νίκης προς τον Οργανισμό Θεσ/κης. 

13. Το υπ’ αριθ. 3813/25.9.1987 έγγραφο του Υπουργείου Εθνι¬ 
κής Οικονομίας, Υπηρεσία Περιφερειακής Ανάπτυξης Κεντρικής Μακε¬ 
δονίας. 

14. Το υπ’ αριθ. 2156/1138/27.2.1987 έγγραφο του Οργανισμού 
Αποχετεύσεως Θεσσαλονίκης. 

15. Το υπ’ αριθ. ΑΠ 148/17.3.1988 έγγραφο του Οργανισμού 


θεσ/νίκης. 

16. Το υπ’ αριθ. ΑΠ Τ.Υ. 6306/17.9.87 έγγραφο της Δ/νσης Τε¬ 
χνικών Υπηρεσιών Νομαρχίας Θεσ/νίκης. 

17. Το υπ’ αριθ. ΑΠ 7930 Φ/704,1/7.9.1987 έγγραφο του 
Υπουργείου Δημοσίας Τάξεως, Αρχηγείο πυροσβεστικού σώματος. 

18. Το υπ’ αριθ. ΑΠ Φ.13.4/10332/9.9.1987 έγγραφο της Νο¬ 
μαρχίας Θεσ/νίκης, Δ/νση Βιομηχανίας. 

19. Το υπ’ αριθ. ΑΠ 5166/18.9.1987 έγγραφο του Οργανισμού 
Υδρεύσεως Θεσ/νίκης. 

20. Το υπ’ αριθ. ΑΠ 15689/170/28.1.1988 έγγραφο του Αυτό¬ 
νομου Οργανισμού Εργατικής Κατοικίας. 

21. Το υπ’ αριθ. ΑΠ 11.490/9.11.1987 έγγραφο του Εμπορικού 
και Βιομηχανικού Επιμελητηρίου Θεσσαλονίκης. 

22. Το υπ’ αριθ. ΑΠ 15420/16.11.87 έγγραφο της Δ/νσης Γεωρ¬ 
γίας. 

23. Το υπ’αριθ. ΑΠ 8333/10.9.1987 έγγραφο της Γενικής Γραμ¬ 
ματείας Δημοσίων Έργων, τέως 3η περιφερειακή Υπηρεσία Δημοσίων 
Έργων. 

24ί Το υπ’ αριθ. ΑΠ οικ. 10021/22.10.1987 έγγραφο της τέως 
3ης περιφερειακής υπηρεσίας Δημοσίων Έργων, Δ/νση Συγκοινωνια¬ 
κών Έργων τμήμα Μελετών. 

25. Το υπ’αριθ. ΑΠ 15420/16.11.1987 έγγραφο της Δ/νσης Γε¬ 
ωργίας, τμήμα παραγωγής. 

26. Το υπ’ αριθ. ΑΠ 22498/13.10.1987 έγγραφο της Γενικής 

Γραμματείας Δημοσίων Έργων, 1η ΔΕΚΕ Θεσσαλονίκης, τμήμα Με¬ 
λετών. ^ 

27. Το υπ’ αριθ. ΑΠ 22750/16.10.1987 έγγραφο της Γενικής 
Γραμματείας, Δημοσίων Έργων, 1η ΔΕΚΕ, τμήμα Μελετών. 

28. Το υπ’ αριθ. Γ.Δ. 692/3.3.1988 έγγραφο της Δ/νσης Δασών. 

29. Το γεγονός ότι οι υπόλοιποι φορείς δεν απάντησαν μέχρι σήμερα. 

30. Την υπ’ αριθ. 41633/συνεδ. 40/1988 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος, νομού Θεσσαλονί¬ 
κης, αποφασίζουμε: 

1. Εγκρίνεται το Γενικό Πολεοδομικό Σχέδιο του οικισμού Σίνδου 
της Κοινότητας Σίνδου (ν. Θεσ/νίκης) όπως τα όρια του προσδιορίζο¬ 
νται με κόκκινη γραμμή στον χάρτη Π. 1.11 σε κλίμακα 1:5000 Κυ¬ 
ρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγε¬ 
θος 11.550 κατοίκους με: 

α) Την επέκταση του σχεδίου σε εκτάσεις πυκνοδομημένες - αραιοδη- 
μένες και αδόμητες, με τη δημιουργία τριών (3) πολεοδομικών ενοτή¬ 
των με μέση πυκνότητα οικήσεως κατ./Ηα και μέσο συντελεστή δόμη¬ 
σης ως εξής: 

ΠΕ 

Μέση σ.δ. 

Μέση πυκνότητα οικήσεως 

1 

0,8 

88 

2 

0,8 

88 

3 

0,9 

61 


και μιας ζώνης ειδικής χρήσης (ζώνη Αθλητικών εγκαταστάσεων και 
πρασίνου) όπως φαίνονται στο χάρτη Π.1.2., 1.3.2. 

β) Τον προσδιορισμό των χρήσεων γης όπως φαίνεται στον χάρτη 
Π.1.2., 1.3.2. σε κλίμακα 1:5000 και ειδικότερα: 

- Τον καθορισμό χρήσεων αμιγούς κατοικίας στο μεγαλύτερο τμήμα 
του οικισμού και των επεκτάσεων με επιτρεπόμενη χωροθέτηση δρα¬ 
στηριοτήτων όπως προσδιορίζονται στο άρθρο 2 του από 23.2.87 π.δ/ 
τος (Δ' 166). 

- Τον καθορισμό χρήσεων γενικής κατοικίας κατά μήκος των βασι¬ 
κών αξόνων του παλιού οικισμού και απέναντι από τα Τεχνολογικά 
Ιδρύματα (Τ.Ε.Ι.) με επιτρεπόμενες χωροθετήσεις δραστηριοτήτων αυ¬ 
τές που προσδιορίζονται από το άρθρο 3 του από 23.2.87 ανωτέρω 
π.δ/τος. 

- Τον καθορισμό χρήσεων πολεοδομικού κέντρου στο κέντρο του πα¬ 
λιού οικισμού και στο χώρο του Διοικητικού κέντρου που εγκρίθηκε με 
το Δ/γμα επέκτασης του 1982 και τη δημιουργία δύο (2) τοπικών κέ¬ 
ντρων στις πολεοδομικές ενότητες 1 και 2 με επιτρεπόμενες χωροθετή- 
σεις δραστηριοτήτων όπως προσδιορίζονται στο άρθρο 4 του από 
23.2.87 Π.Δ/τος (Δ' 166). 

γ) Την γενική εκτίμηση της χωρητικότητας των πολεοδομικών ενο¬ 
τήτων (πίνακας Α11.6). 

δ) Την γενική εκτίμηση των αναγκών σε κοινωνική υποδομή όπως 
φαίνεται στους πίνακες Α-11.2.1Α, Α-11.2.2, Α-11.2.3 και στο χάρτη 
Π-1.2.1.3.2. σε κλίμακα 1:5000 και ειδικότερα: 

- Χωροθέτηση στην πολεοδομική ενότητα 1 (περιοχή επέκτασης) 
δημοτικού σχολείου και υφισταμένων χώρων για το Γυμνάσιο - Λύκειο. 

- Χωροθέτηση στην πολεοδομική ενότητα 2 (περιοχή επέκτασης) 
χώρου νηπιαγωγείου. 

- Χωροθέτηση στην πολεοδομική ενότητα 3 Δημοτικού - Νηπιαγω¬ 
γείου, Γυμνασίου - Λυκείου. 

- Χωροθέτηση δύο βρεφονηπιακών σταθμών. 

- Σύνταξη χωροταξικής μελέτης για την αναβάθμιση - αξιοποίηση 
των εγκαταστάσεών Τ.Ε.Ι. 

- Δημιουργία Κέντρου Ανοιχτής Προστασίας Ηλικιωμένων 
(Κ.Α.Π.Η.) σε κάθε πολεοδομική ενότητα. 

- Δημιουργία πολυατρείου του Ι.Κ.Α. στην 3η πολεοδομική ενότητα. 

- Χωροθέτηση κτιρίων Διοίκησης στην ΠΕ 3 όπου θα εγκαταστα¬ 
θούν και οι Οργανισμοί Κοινής Ωφέλειας. 

- Χωροθέτηση αίθουσας πολιτιστικών εκδηλώσεων στην πολεοδο¬ 
μική ενότητα 1 και πολιτιστικού κέντρου στην πολεοδομική ενότητα 3. 

- Δημιουργία στη πολεοδομική ενότητα 1 πλατείας στο ΟΤ 22, ελεύ¬ 
θερων χώρων κατά μήκος της σιδηροδρομικής γραμμής και παιδικών 
χαρών. 

- Δημιουργία στην πολεοδομική ενότητα 2, πέντε (5) παιδικών χα¬ 
ρών και διατήρηση της κεντρικής πλατείας. 

- Δημιουργία στην πολεοδομική ενότητα 3 πλατείας και πάρκου 
υπερτοπικής σημασίας. 

- Χωροθέτηση σταθμού υπεραστικών λεωφορείων στον χώρο των 
ΤΕΙ (εντός ορίου ΓΠΣ). 

- Δημιουργία στις πολεοδομικές ενότητες 1 και 3 τοπικών αθλητι¬ 
κών κέντρων και επέκταση του γηπέδου και μετατροπή του σε αθλητικό 
πυρήνα. 

- Χωροθέτηση Ιερού Ναού στην Πολεοδομική Ενότητα 3. 

- Απομάκρυνση του νεκροταφείου εκτός ορίων ΓΠΣ βόρεια των ΤΕΙ 
κοντά στην κοίτη του Γαλλικού ποταμού και μετατροπή του σε χώρο 
πρασίνου. 

- Χωροθέτηση εκτός ορίων ΓΠΣ Μουσείου του Οργανισμού Σιδηρο¬ 
δρόμων Ελλάδας (ΟΣΕ). 

ε) Τον καθορισμό Ζωνών οικονομικών και θεσμικών κινήτρων, και 
πολεοδομικών μηχανισμών όπως φαίνεται στο χάρτη Π 1.7 1.8 σε κλί¬ 
μακα 1:5000 και ειδικότερα. 


- Ζώνης Αγοράς συντελεστή (Ζ.Α.Σ.) σε τμήμα της επέκτασης του 
1982 όπως προβλέπεται με το από 28.1.1982 π.δ/γμα. 

Β. Λήψη μέτρων για την προστασία του περιβάλλοντος όπως φαίνε¬ 
ται στο χάρτη Π-1.9. σε κλίμακα 1:25000 και Π-1.10 σε κλίμακα 
1:5000 με τις εξής βασικότερες παρεμβάσεις: 

- Προστασία της γεωργικής γης υψηλής παραγωγικότητας. 

- Δημιουργία κτηνοτροφικού πάρκου βόρεια των Τεχνολογικών 
Ιδρυμάτων. 

- Δημιουργία Ζώνης αναδάσωσης της κοίτης του Γαλλικού ποτα¬ 
μού. 

- Προστασία της κοίτης του Γαλλικού ποταμού από την εισροή αλμυ¬ 
ρών υδάτων από τον Θερμαϊκό. 

- Δημιουργία ζώνης περιαστικού πρασίνου μεταξύ του Οικισμού και 
τις Β.Ι.Π.Ε.Θ. 

- Δημιουργία ζωνών πρασίνου κατά μήκος της ενωτικής Σίνδου και 
της οδού προς Χαλάστρα στην είσοδο του οικισμού. 

- Δημιουργία χώρων πρασίνου στις τρεις πολεοδομικές ενότητες. 

Γ. Την οργάνωση των δικτύων μεταφορών. 

Βασικότερες παρεμβάσεις είναι: 

1. Ευρύτερη περιοχή (χάρτης Π-2.1.1 σε κλίμακα 1:25000). 

- Ολοκλήρωση κατασκευής ενωτικής Σίνδου για την σύνδεση του οι¬ 
κισμού της Β.Ι.Π.Ε.Θ. και των Τ.Ε.Ι με το Εθνικό Οδικό Δίκτυο. 

- Σύνθεση της ενωτικής με τις οδούς προς Κατερίνη και Έδεσσα με 
ανισόπεδους κόμβους. 

- Απαγόρευση διέλευσης υπερτοπικής κυκλοφορίας μέσα από τον οι¬ 
κισμό. 

2. Οικισμός (Χάρτης Π-2.1.2 σε κλίμακα 1:5.000). 

- Διατήρηση σημερινών εισόδων στον οικισμό και σύνδεσή τους με 
την ενωτική με ισόπεδους κόμβους. 

- Δημιουργία δικτύου ποδηλατοδρόμων. 

- Δημιουργία χώρων στάθμευσης αυτοκινήτων, κυρίως στην 3η πο¬ 
λεοδομική ενότητα. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους Χάρτες Π-2.2.2 σε κλ. 1:5.000, Π- 
2.3.1., 2.4.1., 2.5 σε κλ. 1:25000, Π-2.3.2., 2.4.2. σε κλ. 1:5000, 
Π-2.6.1, 2.7.1 σε κλ. 1:25000 και Π-2.6.2,2.7.2 σε κλ. 1:5000 και 
ειδικότερα: 

1. Δίκτυο Ύδρευσης. 

- Δημιουργία συμπληρωματικών γεωτρήσεων και επέκταση του δι¬ 
κτύου στην περιοχή που εντάχθηκε στο σχέδιο του 1982 και στις νέες 
επεκτάσεις. 

2. Δίκτυο αποχέτευσης (όμβρια - ακάθαρτα - απορρίματα). 

Βασικές προτάσεις είναι: 

- Εκπόνηση μελέτης για δυνατότητα μελλοντικής κάλυψης του οικι¬ 
σμού από τον Οργανισμό Αποχέτευσης Θεσ/νίκης. 

- Κατασκευή νέων εγκαταστάσεων βιολογικού καθαρισμού στην 
Β.Ι.Π.Ε.Θ. 

- Χρήση σημερινών εγκαταστάσεων της Β.Ι.Π.Ε.Θ. για τον καθορι¬ 
σμό των αστικών λυμμάτων Σίνδου. 

- Κατασκευή χωριστού δικτύου όμβριων - ακαθάρτων για την εξυ¬ 
πηρέτηση του οικισμού. 

- Μετάθεση του αγωγού που μεταφέρει τα λύμματα της Β.Ι.Π.Ε.Θ. 
από τον οικισμό σε τάφρο 800 μέτρων δυτικότερα με ταυτόχρονη κατα¬ 
σκευή αντλιοστασίων. 

- Αντιμετώπιση προβλήματος μεταφοράς και ταφής στερεών βιομη¬ 
χανικών αποβλήτων της Β.Ι.Π.Ε.Θ. 

- Κατασκευή πειραματικής μονάδας καύσεως απορριμάτων των δή¬ 
μων και κοινοτήτων δυτικής Θεσ/νίκης στην Β.Ι.Π.Ε.Θ. Η μονάδα θα 
επεξεργάζεται και τα απορρίματα του οικισμού. 

3. Ενεργειακό σύστημα: 

- Υπογείωση δικτύου στην επέκταση του οικισμού. 

- Αποφυγή εγκατάστασης υποσταθμών στις πλατείες και στους χώ¬ 
ρους πρασίνου. 

- Κάλυψη των αναγκών των 2000 καταναλωτών που θα εγκατα¬ 
σταθούν στις επεκτάσεις. 

- Επέκταση του τηλεφωνικού κέντρου του οικισμού από 2500 σε 
5000 παροχές. 

- Επέκταση του δικτύου των διπλαγωγών στις περιοχές που εντάσ- 

σονται. 

Ε. Επέκταση μέτρων για την πυροπροστασία της πόλης και προστα¬ 
σία από σεισμό όπως φαίνεται στους χάρτες Π-3.1.1. σε κλ. 1:25000 
και Π-3.1.2, 3.2 σε κλίμακα 1:5000. 

- Δημιουργία Πυροσβεστικού σταθμού εκτός ΓΠΣ βορείως του οικι¬ 
σμού, πλησίων της Β.Ι.Π.Ε.Θ. 

- Καθορισμός σημείων πυρόσβεσης. 

- Καθορισμός χώρων συγκέντρωσης πληθυσμού σε περίπτωση σει¬ 
σμού, θεομηνίας. 

Ζ. Ακριβή αντίγραφα των παραπάνω δεκατεσσάρων (14) χαρτών 
και τεσσάρων (4) πινάκων θεωρημένα από τον Προϊστάμενο της Δ/νσης 
Τοπογραφικών Εφαρμογών με την υπ’ αριθ. 44317/1989 πράξη του 
θα είναι αναρτημένα επί 20 ημέρες τουλάχιστον από τη δημοσίευση της 
απόφασης στην Εφημερίδα της Κυβερνήσεως στο τμήμα Αρχείου Σχε¬ 
δίων, της Δ/νσης Τοπογραφικών Εφαρμογών του Υπουργείου Περι¬ 
βάλλοντος, Χωροταξίας και Δημοσίων Έργων, Πουλίου και Αμαλιάδος 
17 για να λάβουν γνώση οι ενδιαφερόμενοι. 

2.4. Εντός της περιοχής του γενικού πολεοδομικού σχεδίου και ειδι¬ 


κότερα στις εκτός σχεδίου περιοχές που περιλαμβάνονται σ’ αυτό οικο¬ 
δομικές άδειες που έχουν εκδοθεί με τις προγενέστερα ισχύουσες διατά¬ 
ξεις ή έχει υποβληθεί ο πλήρης φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημερομηνία δημοσίευ¬ 
σης της παρούσης εκτελούνται όπως εκδόθηκαν ή εκδίδονται βάσει υπο- 
βληθέντων στοιχείων σε συνδυασμό με τις διατάξεις του ν. 1577/1985 
«Γενικός Οικοδομικός Κανονισμός». 

2. Μέσα στις περιοχές αμιγούς και γενικής κατοικίας διατηρούνται 
νομίμως υφιστάμενες σήμερα δραστηριότητες μη προβλεπόμενες στα 
άρθρα 2 και 3 του από 23.2.87 π.δ/τος (Δ' 166) μέχρι την έκδοση ειδι¬ 
κής για τον σκοπό αυτό ρύθμισης. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

